10 uitsprake van Jesus wat jou lewe sal verander sodat jy waarlik die kind van God kan word wat Hy wil hê jy moet wees. Ons het so gewoond geraak aan 'n teologie wat net ons gemak en geluk in gedagte het. Ons het so verlief geraak op die Lam van God dat ons die Leeu van Juda heeltemal uit die oog verloor het. Ons vergeet dat Jesus dinge gesê het soos "As jou regteroog jou laat struikel, pluk dit uit" of "As julle weier om mense te vergewe, sal julle Vader julle ook nie julle oortredings vergewe nie" of "Nie almal wat vir My 'Here, Here' sê, sal in God se koninkryk ingaan nie." Ons sal hierdie uitsprake eers regtig verstaan as ons besef: Vir Jesus het dit nooit oor ons gerief gegaan nie, maar oor ons heiligheid. In 10 dinge wat ek wens Jesus nooit gesê het nie bespreek Victor Kuligin eerlik en nederig tien van Jesus se moeilikste uitsprake en bied praktiese raad hoe om Christus te volg. Elke hoofstuk bevat persoonlike verhale, deeglike Bybelse ondersteuning, asook nadenke van groot geskiedkundige figure soos Luther, Augustinus en Franciskus van Assisi. 10 dinge wat ek wens Jesus nooit gesê het nie sal lesers help om anders oor die kerk, God se seën en Jesus self te dink. Dit sal die manier waarop ons lewe verander sodat ons waarlik die kinders van God kan word wat Hy wil hê ons moet wees.
12 Sleutels tot geestelike groei
Dirkie Van Der Spuy, Stephan Joubert, Bennie Mostert, Johan Smith
Baie gelowiges hunker na 'n inniger verhouding met God en wil graag geestelik meer groei. In 12 Sleutels tot geestelike groei span vier bekende outeurs saam om vir gelowiges 12 Skrifbeginsels te gee wat ons geloofslewe moet kenmerk. Dit is Skrifbeginsels wat God wil hê aan die fondament van elke volgeling van Christus se geloofslewe moet lê:
12 Sleutels tot geestelike groei is ideaal vir persoonlike studie, maar is so saamgestel dat 'n mens groter waarde daaruit sal kry as dit as 'n handboek gebruik word vir kleingroepe.
Met die deurwerk van hierdie Bybelstudie sal lesers wonderlike groei en geestelike verryking ervaar. Dit sal hulle ook aanmoedig om die Woord beter te leer ken en meer vrug te dra in die Koninkryk.
Since 2008, Know Your Bible has sold 3.2 million copies&;now it&;s available in a great daily edition! Still concise and easy to understand, it provides clear, memorable overviews of all 66 books, plus:
•data on authors and time frames
•longer (50-100 word) summaries
•unique or unusual aspects
•listings of key verses
•So, What? sections of practical application
You'll love it for yourself, or to give away in ministry.
Danie O'Kennedy, Jan du Rand, Breda Ludik, Marius Nel, Dirkie van der Spuy
Elke gelowige het die behoefte om geestelik te groei - om meer en meer soos Jesus te word.
Daarvoor het ons God se Woord nodig. 52 Weke van geestelike groei bied deur die loop van 11 hoofstukke (52 studies) vir gelowiges 'n pad na geloofsgroei deur te kyk na 11 boustene wat elke gelowige raak:
• Die Bybel as God se Woord
• Wie is God?
• Die mens
• Die Bose en sonde
• Jesus Christus
• Die heilsweg
• Die Heilige Gees
• Die kerk
• Die praktiese lewe van gelowiges
Hierdie Bybelstudie sal lesers aanmoedig om in hulle persoonlike stiltetyd of ook saam met ander gelowiges in 'n kleingroep verder te ondersoek wat die Bybel oor elke tema sê. In 52 Weke van geestelike groei sal gelowiges ontdek die Bybel is nie net bedoel vir informasie nie, maar vir transformasie, en dat God lewens werklik kan verander.
Vir Christene wêreldwyd is die Naam Jesus glad nie onbekend nie. Die Seun van God het immers gekom om elkeen van ons te bevry van die mag van sonde. En tog gebeur dit dikwels dat soveel mense die volle impak van sy bediening op aarde geringskat.
Met hierdie Bybelstudie neem Stephan Joubert en Jan van der Watt die leser saam op 'n reis deur die vier Evangelies. Tydens hierdie twaalf weke sal jy Jesus opnuut ontdek, want Hy is nie net die Seun van God nie; Hy is self ook God. Selfs toe Hy Judea en Galilea se stofstrate kom aandurf het, het Hy nooit opgehou om God te wees nie. En in hierdie Bybelstudie maak die skrywers sy destydse optrede en woorde van toepassing op vandag.
Ons moet oppas om nie te eensydig na Jesus te kyk nie. Die hoofklem is dikwels dat Hy gekom het om vir ons sondes te sterf, en dit is ook so. Maar Hy was meer as net dit; Hy is die enigste voorbeeld wat ons ooit moet naleef.
Daaglikse lig vir mans
Die beste manier om die dag te begin is deur tyd aan God en sy Woord af te staan. So word ons versterk om die uitdagings wat voorlê die hoof te bied, maar ook om ingestel te wees op God se hand en die wonders wat daardeur in ons lewe plaasvind. Daaglikse lig vir mans is 'n klassieke versameling van 366 oordenkings spesiaal vir mans. Elke oordenking is 'n versameling teksverse wat só saamgevoeg is dat die dag se stukkie 'n eenheid vorm wat God se woorde oor daardie onderwerp pragtig saamvat. Hierdie besondere boekie sal bydra tot dae gevul met die wonder van God en sy beloftes wat vir altyd van krag is.
Waarom sukkel soveel mense met 'n gevoel van minderwaardigheid? Waarin lê hulle identiteit? Om werklik te verstaan wie ons is, moet ons verstaan wie God is.
Die oorwinnaar - Bybelstudie, gegrond op die fliek Overcomer, bied aan gelowiges die geleentheid om hulle ware identiteit in Christus te ontdek. In 5 studie sal hulle …
• Leer hoe om hulle identiteit in die Skepper te ontdek.
• Verstaan dat 'n vals identiteit uit gebronkenheid kom.
• Vertrou dat God 'n mens volkome nuut kan maak.
• Sekerheid en hulle doel in die Here vind.
• Maniere herken hoe hulle hul identiteit in iets anders as Christus vind.
• God se goeie doel vir hulle lewe te aanvaar.
• Leer wat dit beteken om gebroke in sonde te wees.
• Die lewe van Moses, Gideon, Jona, Jeremia, Elisa, Paulus en ander Bybelfigure bestudeer om te bepaal hoe hulle verhouding met God hulle identiteit bepaal het.
Die oorwinnaar - Bybelstudie bied 5 studies vir kleingroepe, maar ook addisionele individuele studies.'
Die Psalms is hartswoorde wat uit die dankbare of gekwelde hart van mense na God toe opstyg. In die psalms praat en bid, sug en sing mense hulle hart voor God uit. Maar God praat ook daarin sy hart teenoor ons uit. In 'n sin is dit 'n gesprek van hart tot hart, 'n gesprek waarin mense die ruimte gegun word om die hele spektrum van hulle menslike emosies na God te bring, maar ook 'n gesprek waarin die hart van God oopgemaak word. Dit draai, soos min ander Skrifgedeeltes, veral die menslike kant van God se gesig na ons toe. Dit bied 'n dwarssnit deur die menslike hart, én 'n dwarssnit deur God se hart.
Prof. Johan Cilliers is 'n bekende skrywer van vele boeke wat praktiese kwessies oor geloof aanspreek. Die boek is in drie dele verdeel wat ons lewenservaring as verwonding, verwondering en verwagting aanspreek. Die tint van ons toekoms vervul 'n mens met verwondering en verwagting want ons weet: ons toekoms is met lig getint.
In die Ou Testament is daar 12 Klein Profete wat elkeen 'n bepaalde boodskap op 'n bepaalde tyd van God ontvang het. In die Bybelstudie Die Twaalf Klein Profete bespreek Dr. Chris van Wyk elkeen van hierdie boodskappe in diepte. Temas wat aangeraak word, is onder andere:
Daar woed elke dag, die hele dag lank, 'n onsigbare oorlog om vroue. Dit kan nie gesien of gehoor word nie, maar dit kan in elke aspek van 'n mens se lewe gevoel word. 'n Onwrikbare, bose vyand wil chaos veroorsaak in alles wat vir 'n vrou saak maak: haar hart, gedagtes, huwelik, kinders, verhoudings, drome en toekoms. Maar sy oorlogsplan behels dat hy haar onverhoeds en ongewapen moet vang. In die Bybelstudie Die wapenrusting van God, deur New York Times-topverkoperouteur en motiveringspreker Priscilla Shirer, word vroue met behulp van Skrifstudie en besprekingsvrae toegerus met die wapenrusting van God, waarvan gebed die belangrikste is.
Die wapenrusting van God is meer as net 'n Bybelse beskrywing van 'n gelowige se wapenrusting; dit is 'n 7-week-aksieplan om oorwinning te behaal in die geestelike stryd.